Feb 10,2018
2లక్షల కోట్లకు కార్పొరేట్‌ మొండి బాకీలు
ముంబయి: రానున్న ఏడాది, ఏడాదిన్న కాలంలో బ్యాంకుల నిరర్థక ఆస్తులు మరింతగా పెరిగే అవకాశం ఉందని ప్రముఖ రేటిం గ్‌ సంస్థ ఇండియా రేటింగ్స్‌ గురువారం ఒక నివేదికలో ఆవేదన వ్యక్తం చేసింది. 12-18 నెలల కాలంలో దాదాపు రూ.2 లక్షల కోట్ల వరకు బ్యాంకుల రుణాలు మొండి బాకీలుగా మారే అవకాశాలున్న ట్లుగా ఇండియా రేటింగ్స్‌ సంస్థ విశ్లేషించింది. అయితే అదనంగా నిరర్థక రుణాలుగా వచ్చి చేరే బాకీల మొత్తం తగ్గుముఖం పడుతున్న ట్టుగా ఈ నివేదికలో విశ్లేషించింది. చాలా వరకు మధ్య తరహా కార్పొరేట్‌ సంస్థలకు చెందిన ఒత్తిళ్లలోని రుణ మొత్తాలు బ్యాంకు పుస్త కాలలో ఎలాంటి నమోదులు లేకుండా ఉన్నాయని.. ఇవి సమీప భవిష్యత్తులో నిరర్థక రుణాలుగా మారే అవకాశం ఉన్నట్టుగా ఫైనా న్షియల్‌ ఇన్‌స్టిట్యూషన్స్‌ సీనియర్‌ విశ్లేషకులు ఉదిత్‌ కారివాల్‌ ఈ నివేదికలో పేర్కొన్నారు. ఈ మొత్తం సెప్టెంబరు నాటికి బ్యాంకులు జరిపిన మొత్తం రుణ వితరణలో 1.6శాతానికి సమానంగా ఉండొ చ్చని నివేదిక పేర్కొంది. దీనికి అదనంగా మరో 1% ఒత్తిడిలో రుణా లు కూడా మొండి బాకీలుగా మారే అవకాశం ఉన్నట్టుగా ఆయన అభిప్రాయపడ్డారు. ఈ రుణాలు ప్రస్తుతం కేంద్ర బ్యాంకు అందుబా టులోకి తెచ్చిన రుణాల పునర్‌నిర్మాణ ప్రక్రియలో ఉన్నాయని అన్నారు. ఇప్పటికే ఒత్తిడిలో ఉన్న కార్పొరేట్‌ సంస్థ రుణాల మొత్తం దాదాపు రూ.9.6 లక్షల కోట్లకు చేరువైనట్లుగా ఆయన తెలిపారు.
మీ స్నేహితులకు రికమెండ్ చెయ్యండి